Marco Verratti

**Marco Verratti** (Italisht: [ˈmarko verˈratti]; lindur më 5 nëntor 1992) është një futbollist profesionist italian i cili luan si mesfushor për klubin kataras Al-Arabi dhe kombëtaren italiane.

## Jeta e hershme
Verratti ka lindur në Pescara dhe u rrit në L'Aquila. Në fëmijëri, ai ishte tifoz i Juventusit dhe adhuronte Alessandro Del Pieron, organizatorin e kombëtares italiane. Talenti i Verrattit u zbulua që në moshë të hershme, duke bërë që akademitë e Atalantës dhe Interit t'i bënin ofertë për t'a marrë në akademi, por ai u bashkua me klubin e tij lokal Pescara për 5,000 €. Pas një performance impresionuese për skuadrën nën-16 të Pescarës kundër Milanit, klubi i Lombardisë i ofroi Pescarës 300,000 € për të firmosur me mesfushorin. Ai e mbylli sezonin 2009–10 duke shënuar dy herë në trembëdhjetë paraqitje, me Pescarën e cila u promovua në Serie B.

Me Zdeněk Zeman si trajner, Verratti shkëlqeu si mesfushor organizator me skuadrën e Pescarës që fitoi titullin e 2011–12 Serie B duke
luajtur "futbollin më të mirë në Itali", duke arritur ngjitjen në Serie A për sezonin e ardhshëm.

### Paris Saint-Germain
[thumb|djathtas|Veratti me [Paris Saint-Germain F.C.|Paris Saint-Germain në Mars 2013.]]
Më 18 korrik 2012, Verratti firmosi një kontratë pesë vjeçare me klubin francez Paris Saint-Germain. Ai debutoi më 2 shtator në një fitore 2–1 Lille në transfertë. Dymbëdhjetë ditë më pas, ai asistoi golin e argjentinasit Javier Pastore në fitoren 2–0 kundër Toulouse në ndeshjen e tij të parë në Parc des Princes. 

Verratti e mbylli sezonin e tij të parë në kryeqytetin francez duke fituar titullin e Ligue 1. Më 20 gusht 2013, ai e rinovoi kontratën e tij me klubin deri në vitin 2018.

Sezoni i dytë i tij me PSG-në ishte edhe më i suksesshëm, duke fituar sërisht kampionatin dhe si dhe Kupën e Ligës. Në përfundim të sezonit, ai u përfshi në Ekipin e Vitit të Ligue 1.

Më 30 shtator 2014, Verratti shënoi golin e parë me klubin në suksesin 3–2 në shtëpi kundër Barcelonës në fazën e grupeve të Ligës së Kampioneve. Më 18 janar, Verratti shënoi golin e tij të parë në Ligue 1 në fitoren 4–2 në shtëpi kundër Evian. Në gusht 2016, Verratti e rinovoi kontratën e tij me klubin për tre vite, duke zgjatur qëndrimin e tij në Paris deri në vitin 2021.

Më 6 mars 2018, Verratti u përjashtua pasi mori kartonin e dytë të verdhë në ndeshjen e dytë të raundit të 16-tave të Ligës së Kampioneve kundër Real Madridit. Në mungesë të tij, PSG-ja u mposht 2–1 dhe u eliminua nga kompeticioni me rezultatin e përgjithshëm 5–2.

Më 3 prill 2019, Verratti shënoi golin e parë falë një asistimi të Kylian Mbappés në fitoren 3–0 kundër Nantes në gjysëm-finalen e kupës; ai gjithashtu asistoi edhe golin e tretë të ekipit të shënuar nga Dani Alves. Ky ishte goli i tij i parë për sezonin 2018–19 si dhe i pari në këtë kompeticion.

Pas fitores 2–1 të PSG-së kundër Rennes në ndeshjen e Superkupës së Francës më 3 gusht 2019, Verratti u bë lojtari me më shumë trofe të fituar për klubin me 22 trofe (gjashtë kampionate, katër kupa kombëtare, pesë kupa lige si dhe shtatë superkupa). Në tetor, ai e rinovoi kontratën me klubin deri në qershor 2024. Pas kësaj, ai u bë lojtari me më shumë ndeshje në Ligën e Kampioneve për Parisin, duke luajtur ndeshjen e tij të 58të në raundin e 16-tave kundër Borussia Dortmundit; ai theu rekordin e Paul Le Guen, i cili kishte luajtur 57 ndeshje. Në prill, PSG-së i'u dha titulli i Ligue 1 pasi Federata vendosi t'a mbyllte sezonin para kohe për shkak të pandemisë së COVID-19 në vend; ekipi ishte në vendin e parë në momentin e ndërprerjes së sezonit.

### Al-Arabi
Më 13 shtator 2023, Verratti firmosi një kontratë tre-vjeçare me klubin nga Katari Al-Arabi për një shumë të raportuar 45 milion €.

## Karriera ndërkombëtare
Verratti ende pa asnjë ndeshje me ekipin kombëtar u përfshi në listën paraprake me 32 lojtar të thirrur nga trajneri Cesare Prandelli për të përfaqsuar Italinë në UEFA Euro 2012, duke qënë vetëm një nga dy lojtarët e Serie B (sëbashku me mbrojtësin e Torinos, Angelo Ogbonna) që ishin thirrur. Megjithatë, ai nuk u përfshi në listën përfundimtare.

Më 15 gusht 2012, Verratti bëri debutimin e tij në një ndeshje miqësore kundër Anglisë e cila u luajt në Bern. Debutimi i tij zyrtar erdhi më 7 shtator në barazimin 2–2 kundër Bullgarisë në kualifikueset e Kupës së Botës 2014; ai u aktivizua si zëvëndësues në pjesën e dytë në vend të Emanuele Giaccherinit.

Më 6 shkurt 2013, Verratti shënoi golin e tij të parë ndërkombëtar në një ndeshje miqësore kundër Holandës, duke i dhënë ekipit barazimin në minutën e 91të.

Në qershor 2013, Verratti luajti me ekipin nën-21 në Kampionatin Europian nën-21. Italia u mposht në finale nga Spanja. Ai u shpall në ekipin e turnamentit sëbashku me tre italianë të tjerë.

Më 1 qershor 2014, Verratti ishte në listën e 23 lojtarëve të zgjedhur për të luajtur me Italinë në Kupën e Botës 2014. Ai debutoi në turnament në fitoren 2–1 kundër Anglisë në ndeshjen hapëse në grup, duke luajtur si titullar në mesfushë sëbashku me Andrea Pirlon dhe Daniele de Rossin.

### Golat me kombëtaren
## Profili i lojtarit
Verratti është një mesfushor qëndror organizator i shkathët, teknik dhe i zgjuar, i cili njihet për dribilimin, kontrollin e topit dhe reagimet e shpejta. Ai gjithashtu njihet për vetbesimin që ka, duke qënë i aftë të mbaj zotërimin e topit në zona të ngushta, kjo falë fizikut shtatshkurtër dhe balancës. Vizioni i tij i shkëlqyer dhe rrezja e pasimit e lejojnë atë të krijoj raste për gol ose të kontrollojë ritmin e lojës në mesfushë me pasime të shkurtra ose të gjata.

Verratti mund të luaj me të dyja këmbet, edhe pse është këmbë-djathtë. Stili i tij i lojës dhe aftësitë janë krahasuar me legjendën italiane Andrea Pirlo, i cili ishte një nga idhujt e tij të fëmijërisë. Ky krahasim u bë më shumë veçanërisht pas ndërrimit të rolit nga *trequartista* (organizator i avancuar) në *regista* (organizator i tërhequr), një lëvizje që edhe Pirlo e kishte bërë në fillimet e karrierës. Gjatë kohë që ata luanin sëbashku në kombëtaren italiane, Pirlo luante në pozicionin e tij kurse Verratti aktivizohej më lartë në formacion, veçanërisht si mesfushor-sulmues fallco. Verratti gjithashtu ka luajtur në rolin *metodista*, një term italian që përshkruan një lojtar i cili organizon lojën e ekipit në mesfushë si dhe kontribon në mbrojtje. Në raste të tjera ai ka luajtur edhe si mesfushor "box-to-box" (mesfushor i kudondodhur) falë kontrollit të topit dhe aftësisë për të avancuar përpara.

Verratti konsiderohej si një nga talentet më premtues në fillimet e karrierës së tij. Pas transferimit në Francë, ai u bë një nga mesfushorët më të mirë në botë. Në vitin 2017, legjenda Andrés Iniesta e etikoi Verrattin si "pasuesin e tij", kurse në vitin 2021, shoku i tij te PSG-ja Lionel Messi deklaroi se Verratti ishte në të njëjtin nivel me Xavin, duke shtuar se ai është "një lojtar i madh", një "fenonem" si dhe "një nga më të mirët në pozicionin e tij". Në vitin 2022, Neymar tha: "E dija që Verratti ishte një lojtar i shkëlqyer, por jo kaq spektakolar. Ai është një gjeni. Është një nga mesfushorët më të mirë me të cilët kam luajtur ndonjëherë, sëbashku me Xavin dhe Iniestën."

Përveç aftësive si organizator, Verratti shquhet për nivelin e punës në fushë, agresionin, kontributin në mbrojtje si dhe për aftësinë e rifitimit të topit nga kundërshtarët, pavarësisht fizikut të vogël.

Pavarësisht të gjithave aftësive si lojtar, Verratti është kritikuar për rekordin disiplinor si dhe për tendencën e tij për të shkaktuar faulle, debatuar me gjyqtarët, duke marrë kartonë të verdhë të panevojshëm. Një tjetër aspekt për të cilën ai është kritikuar është mungesa e golave. Përveç kësaj, karriera e tij është kushtëzuar në disa raste nga dëmtime të ndryshme.

## Statistikat e karrierës
### Klube
### Kombëtarja
## Trofe 
### Klube
;Pescara
*Serie B: 2011–12

;Paris Saint-Germain
*AIC Gran Gala del Calcio Lojtari më i mirë i Serie B: 2012 
*UNFP Skuadra e Vitit e Ligue 1: 2012–13, 2013–14

## Referime 
## Lidhje të jashtme 
* Profili te TuttoCalciatori
* Uebfaqja zyrtare